ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
بمسٹیک ملکوں کے لئے تین روزہ ’’ انٹرنیشنل سمینار آن کلائمیٹ اسمارٹ فارمنگ سسٹمز ‘‘ کی نئی دہلی میں شروعات
نئیدہلی 12دسمبر۔بمسٹیک ملکوں کے لئے تین روز ہ ’’انٹرنیشنل سمینار آن کلائمیٹ اسمارٹ فارمنگ سسٹمز ‘ ‘ آج نئی دلی میں شروع ہوا۔ زراعت اور کسانوں کی فلاح وبہبود کی وزارت کے تحت زرعی تحقیق اور تعلیم کے محکمے نیز زرعی تحقیق کی بھارتی کونسل نے یہ سمینار منعقد کیا ہے ۔ ساتوں بمسٹیک ممالک یعنی بھوٹان ، بنگلہ دیش ، بھارت ، میانما ، نیپال ،سری لنکا ،تھائی لینڈ اور بمسٹیک سکریٹریٹ کے نمائندے اس سمینار میں شرکت کررہے ہیں۔
سمینار کا افتتاح کرتے ہوئے ڈی اے آر ای کے سکریٹری اور آئی سی اے آر کے ڈائریکٹر جنرل ڈاکٹر ترلوچن مہاپاتر نے اس بات پر زور دیا کہ آب وہوا کی تبدیلی کے باوجود ٹکنالوجی سے متعلق پالیسیاں اپنا کر کسانوں کی آمدنی میں خاطر خواہ اضافہ کیا جاسکتا ہے ۔ انہوں نے مزید کہا کہ آب وہوا میں لچک سے وابستہ زراعت کے ایک حصے کے طورپر کھیتی باڑی مشینوں کے ذریعہ کرنے کی ٹکنالوجی کے استعمال سے چھوٹے کھیتوں میں کھیتی باڑی کرنا ایک چیلنج ہے ۔انہوں نے کہا کہ بھارت گیسو ں کے اخراج کو کم کرنے کے لئے نشانوں کی تشریح کرنے ، ٹکنالوجیوں کو فروغ دینے اور زمینی سطح پر ایسی ٹکنالوجیوں پر عمل درآمد کا پابند ہے ،جس سے زرعی اداروں کو درپیش چیلنجوں کو کم کیا جاسکے ۔
بمسٹک سکریٹریٹ ، میانما کے ڈائریکٹر جناب ہان تھین کیاو نے کسانوں پر زور دیا کہ وہ دنیا میں آب وہوا کے بدلتے ہوئے منظرنامے کے مطابق کھیتی باڑی اور زراعت میں جدید ٹکنالوجیوں کا استعمال کریں ۔انہوں نے کہا کہ اس سے فصلوں اور غذائی اجناس کا تغذیہ سے متعلق معیار برقرار رکھنے میں مدد ملے گی۔
اس سمینار کا انعقاد بھارت سرکار کی ایک کوشش کے طورپر کیا جارہا ہے جیسا کے وزیر اعظم جناب نریندر مودی نے 30 اور 31 اگست 2019 کو کاٹھمانڈو میں چوتھی بمسٹیک چوٹی کانفرنس میں کیا تھا ۔اس بین الاقوامی سمینار کا مقصد اپنے تجربات میں دوسروں کو شامل کرنا ہے تاکہ گرم خطوں میں چھوٹے کھیتوں میں کی جانے والی کھیتی باڑی میں بہتری لائی جاسکے ،جس سے ماحولیات سے متعلق حکمتہائے عملی کے ذریعہ پیداواریت میں اضافہ کیا جاسکے ۔ بمسٹیک ممالک کے فائدے کے لئے اس سلسلے میں حاصل ہونے والے کامیاب نتائج سے دوسروں کو واقف کرایا جائے گا۔ سمینار میں تقریریں ہوں گی ، ایک دوسرے کے تجربات سے واقفیت کرائی جائے گی اور اس سلسلے میں جدید سہولتوں کو اجاگر کیا جائے گا۔
ہمہ شعبہ جاتی ٹیکنیکل اور اقتصادی تعاون کی خلیج بنگال کی تنظیم  ایک علاقائی تنظیم ہے جو جنوب ایشیا اور جنوب مشرقی ایشیا میں واقع سات ممالک پر مشتمل ہے ۔ یہ ممالک ساحلوں اور خلیج بنگال کے متصل واقع ہیں ۔ اس ذیلی علاقائی تنظیم کا قیام بینکاک اعلان کے ذریعہ 6 جون 1997 کو عمل میں آیا تھا۔
۰۰۰۰
م ن ۔ج۔رم
U-5781
(Visitor Counter : 88
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 138کروڑ سے زیادہ ٹیکے فراہم کئے گئے
ریاستوں اورمرکز کے زیرانتظام علاقوں کے پاس 22.05 کروڑ سے زیادہ غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 21جون، 2021 کو آغاز کیاگیاتھا۔ ٹیکہ کاری کی اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکر اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,38,50,13,650
|
|
بچی ہوئی خوراکیں
|
|
22,05,87,426
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 138 کروڑ سے زیادہ  ویکسین کی خوراکیں دستیاب کرائی جا چکی ہیں ۔
مزید برآں 22.05 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔
وزیراعظم کا دفتر
’آیوشمان بھو‘ مہم PM-JAY کے بارے میں جامع کوریج اور بیداری پیدا کرنے پر مرکوز ہے: وزیر اعظم
وزیر اعظم جناب نریندر مودی نے صحت اور خاندانی بہبود کے مرکزی وزیر ڈاکٹر منسکھ منڈاویہ کے ایک مضمون سے اتفاق کیا ہے کہ آیوشمان بھو مہم PM-JAY کے بارے میں جامع کوریج، بیداری پیدا کرنے، ہیلتھ اکاؤنٹ آئی ڈی بنانے، اور دیہات کے ساتھ ساتھ شہری وارڈوں میں مختلف صحت خدمات فراہم کرنے پر مرکوز ہے۔
X پر صحت اور خاندانی بہبود کے مرکزی وزیر ڈاکٹر منسکھ منڈاویہ کی ایک پوسٹ کا اشتراک کرتے ہوئے وزیر اعظم نے کہا:
”مرکزی وزیر صحت منسکھ منڈاویہ نے وضاحت کی ہے کہ کس طرح ’آیوشمان بھو‘ مہم PM-JAY کے بارے میں جامع کوریج، بیداری پیدا کرنے، ہیلتھ اکاؤنٹ آئی ڈی بنانے، اور دیہات کے ساتھ ساتھ شہری وارڈوں میں مختلف صحت خدمات فراہم کرنے پر مرکوز ہے۔“
وزیراعظم کا دفتر
مملکت اردن کے قیام کی 100 ویں سالگرہ کے موقع پر وزیراعظم کا بیان
نئی دہلی، 13 اپریل 2021، مملکت اردن کے قیام کی 100 ویں سالگرہ کے موقع پر میں دلی مبارکباد پیش کرتا ہوں۔
عزت مآب شاہ عبداللہ اور اردن کے عوام کو میری دلی مبارکباد۔
اردن دنیا کی تاریخی اور مذہبی وراثت میں ایک قابل احترام نام ہے۔
عزت مآب شاہ عبداللہ کی دور انداشانہ قیادت میں اردن نے پائیدار اور شمولیت والی ترقی حاصل کی ہے۔
معیشت، سماجی اور ثقافتی میدان میں اس کی ترقی قابل ذکر ہے۔
دنیا کے ایک اہم خطے میں اردن ایک پرزور آواز اوراعتدال پسندی اور شمولیت کی ایک عالمی علامت کے طور پر طور پر ابھرا ہے۔
اپنے پڑوسیوں کے ساتھ پرامن طریقے رہنے والی ایک ماڈل مملکت کے طور پر ابھری ہے اور استحکام کی ایک علامت اور موثر آواز ہے۔
مغربی ایشیا میں امن کو فروغ دینے میں عزت مآب شاہ ایک کلیدی رول ادا کرتے رہےہیں۔
عقبہ کے عمل کا علاقائی امن اور سلامتی کے سلسلے میں تعاون کو فروغ دینے میں ایک رول رہاہے۔
اسی طرح 2004 کا عمان پیغام رواداری ، اتحاد اور انسانی وقار کے احترام کے لئے ایک پرزور اپیل تھا ۔
عزت مآب شاہ کے تاریخی دورے کےدوران 2018 میں نئی دلی میں بھی یہی پیغام دہرایاگیاتھا۔
عزت مآب شاہ نے مذہبی اسکالروں کے ایک اجلاس میں ’’دنیا کے مستقبل میں عقیدے کا رول ‘‘ کے موضوع پر اپنے خیالات شیئر کرنے کی میری دعوت کو قبول کیا ہے۔
بھارت اور اردن عقیدے اور اعتدال پسندی اور پرامن بقائے باہمی کے معاملے میں متحد ہیں جو کہ امن اور خوشحالی کے لئےضروری ہے۔
نوع انسانی کے بہتر مستقبل کے لئے ہم کندھے سےکندھا ملاکر مشترکہ کوششیں جاری رکھیں گے۔
ایک بار پھر میں خوشی کے اس موقع پر عزت مآب شاہ اور اردن کے عوام کو دلی مبارکباد پیش کرتا ہوں۔
اَلف مبروک، ہزاروں مبارکباد اور شکراً
شکریہ
۔۔۔۔۔۔۔۔۔۔۔
ش ح۔ا گ۔ن ا۔
U-3699
(
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 158.88 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی تعداد1831000ہے۔
فی الحال زیر علاج مریضوں کی شرح 4.83 فیصد ہے۔
سردست ملک میں شفایابی کی شرح93.88 فیصد ہے۔
گزشتہ 24 گھنٹوں کے دوران188157مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر35583039 ہوگئی ہے۔
پچھلے 24 گھنٹوں کے دوران282970نئے معاملات سامنے آئے ہیں۔
اب تک مجموعی طور پر اومیکرون کے8961 معاملات کا پتہ لگایا گیا ، اور گزشتہ کل کے مقابلے یہ 0.79 فیصد کا اضافہ درج کیا گیا۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے افراد کی ہفتہ وار شرح  ہے ۔
اب تک کُل 70.74کروڑ ٹیسٹ کئے جاچکے ہیں۔گزشتہ 24 گھنٹوں کے دوران1869642 ٹیسٹ منعقد کئے گئے۔
پیٹرولیم اور قدرتی گیس کی وزارت
گیس کی درآمد
قدرتی گیس کے استعمال پر مبنی ہندوستان کا درآمداتی انحصار جو کہ مالی سال 2021-22 میں 48.2 فیصد تھا، وہ مالی سال 2022-23 میں گھٹ کر 46.3 فیصد ہو گیا۔۔ حکومت نے قدرتی گیس کی اندرون ملک پیداوار میں اضافہ کرنے کے لئے بہت سے اقدامات کئے ہیں کئے اور پالیسی اقدامات بھی کئے گئے اور بایو ایندھن کو فروغ دینے کے لئے کئی حکمت عملی اختیار کی گئیں۔ ان میں دیگر کے علاوہ کمپریسڈ بایو گیس کے لئے مدد دینا، پائپ لائن بنیادی ڈھانچے کے لئے نیشنل گیس گرڈ، سٹی گیس ڈسٹریبیوشن نیٹ ورک اور ایل این جی ریگیسی فکیشن ٹرمنلوں کی تعمیر جیسے اقدامات شامل ہیں۔ ان کا مقصد یہ ہے کہ تمام ڈیمانڈمراکز پر گیس کی فراہمی کو یقینی بنایا جائے۔
پیداوار میں حصہ داری اور آمدنی میں حصہ داری کنٹریکٹ نظام کے تحت ہائیڈرو کاربن  سرگرمیاں کام کرنے والی کمپنیاں انجام دیں گی۔ آپریٹنگ کمپنیوں کی رپورٹ کے مطابق گزشتہ پانچ برسوں کے دوران کھوج کی کارروائیوں میں اندازاً 1.8 بلین امریکی ڈالر  کی سرمایہ کاری کی گئی۔
یہ اطلاع پٹرولیم اور قدرتی گیس کے وزیر مملکت جناب رامیشور تیلی نے آج لوک سبھا میں ایک تحریری جواب میں دی۔
وزارت دفاع
نیشنل ڈیفنس کالج کے 61 ویں کورس کا 110 شرکا ءکے ساتھ آغاز
نئی دہلی 02 فروری 2021:نیشنل ڈیفنس کالج  کے 61 ویں کورس کا یکم فروری 2021 سے 110 شرکا ء کے ساتھ آغاز ہوا۔ شرکاء کی توداد سابقہ کورس سے 10زیادہ ہے۔ اضافہ شدہ نشستوں کا بڑا حصہ دوست بیرونی ممالک کے افسران کیلئے مختص کیا گیا ہے۔ ازبکستان ، تاجکستان ، فلپائن اور مالدیپ کے افسران کافی وقفے کے بعد حصہ لے رہے ہیں۔ دوست ممالک کے شرکاء ملک کے علاقائی اور بین اقوامی سفارت کاری کے نمائندے ہیں جس میں این ڈی سی نے جنوبی امریکہ کے علاوہ تمام براعظموں کے شرکاء کو جگہ دی ہے۔ سابقہ این ڈی سی کورس میں بہر حال جنوبی امریکہ کا ایک نمائندہ کورس میں شریک تھا۔
اولین این ڈی سی کورس کا اہتمام 1960 میں کیا گیا تھا۔ آج کی تاریخ میں کالج کے ابنائے قدیم کی تعداد 3,899 ہے۔ ان میں 69 دوست بیرونی ممالک کے 835 سابق طلبہ شامل ہیں۔ سول سروسز کے لئے دو آسامیوں کا اضافہ ہوا ہے اور 61 ویں این ڈی سی کورس میں سول سروسز کی موجودہ افرادی قوت 19 ہے۔ 61 ویں کورس کے لئے غیر ملکی افسران کی بڑھتی ہوئی تعداد کا خیرمقدم کرتے ہوئے این ڈی سی کمانڈنٹ ، ایئر مارشل ڈی چودھری نے اعتماد ظاہر کیا کہ این ڈی سی گذشتہ برسوں کے چیلنجوں کو مواقع میں بدل کر ان کا مقابلہ کرے گی۔ انہوں نے مزید کہا کہ حال ہی میں قائم کردہ ‘پریسیڈنٹس چیئر آف ایکسی لینس آن نیشنل سیکیورٹی’ این ڈی سی میں تعلیمی فضلیت کی جستجو بڑھائے گی۔
صدر جمہوریہ جناب رام ناتھ کووند نے نیشنل ڈیفنس کالج کے ڈائمنڈ جوبلی سال کے موقع پر 02 نومبر 2020 کو اس کرسی کے قیام کی منظوری دی تھی۔ ایر وائس مارشل  ارجن سبرامنیم ، اے وی ایس ایم  کو پہلا باوقار کرسی نشیں بنایا گیا ہے۔
مواصلات اور اطلاعاتی ٹیکنالوجی کی وزارت
موبائل ٹاورو ں سے نکلنے وا لی لہروں کے، صحت پر پڑنےو الے اثرات سے متعلق افواہوں کو ختم کرنے کے لئے دلی - ایل ایس اے نے ویبنار کا اہتمام کیا
قابل انحصار ٹیلی کام بنیادی ڈھانچہ تعمیر کرنے کےلئے موبائل ٹاوروں کے لئے بڑھتی ہوئی ضرورت کے بارے میں بھی بیداری لائی جائے
ٹیلی مواصلات کے محکمے ڈی او ٹی اور دلی لائسنس سروس ایریا ایل ایس اے نے کل ٹیلی کام ٹاوروں سے نکلنے والی لہرو ں سے کے بارے میں بیداری لانے سے متعلق ایک ویبنار کا اہتمام کیا۔ یہ ویبنار قابل اعتبار ٹیلی کام بنیادی ڈھانچے کی تعمیر او ر موبائل ٹاوروں سے نکلنے والی لہروں سے صحت پرپڑنے والے برے اثرات کے بارے میں افواہوں کو ختم کرنے کے لئے موبائل ٹاوروں کی بڑھتی ہوئی ضرورت کے بارے میں صارفین میں بیداری لانے کے مقصدسے ٹیلی کام محکمے کی عوامی وکالت کے پروگرام کے حصے کے طورپر منعقد کیا گیا۔
اس ویبنار سے نئی دلی کے ٹیلی کام محکمے کے ایڈوائزر جناب نظام الحق اور دلی ایل ایس اے کے ڈی او ٹی کے ڈی ڈی جی جناب ارون کما ر نے خطاب کیا ۔ ای ایم ایف اور ڈی او ٹی کی طرف سے کئے گئے اقدامات کے مختلف پہلوؤں ایک پریذینٹیشن بھی دیا گیا جس میں جناب وجے پرکاش ڈائریکٹر اور جناب کمل دیو ترپاٹھی اے ڈی جی ڈی او ٹی دلی ایل ایس اے بھی موجود تھے۔صحت سے متعلق مختلف سوالات اور موبائل ٹاوروں سے ہونے والے ای ایم ایف ارتعاش کے مضر صحت اثرات کے بارے میں افواہوں کو ایک طبی ماہر ڈاکٹر وویک ٹنڈن نے دور کیا ، جو نئی دلی کے آل انڈیا انسٹی ٹیوٹ آف میڈیکل سائنسز میں نیورو سرجری کے ایسوسی ایٹ پروفیسر ہیں۔
جناب نظام الحق ایڈوائزر ڈی او ٹی دلی ایل ایس اے نے کسی ملک کی سماجی اور اقتصادی ترقی کے لئے ایک موثر آلہ کار کے طورپر ٹیلی مواصلات کی اہمیت کو اجاگر کیا ۔ معیشت کی تیز رفتار ترقی اور مختلف شعبوں کی جدید کاری کے لئے یہ ایک کلیدی بنیادی ڈھانچہ بن گیا ہے ۔ صارفین کو بہترین کوالٹی والی ،ٹیلی مواصلات کی خدمات فراہم کرنے کے لئے ٹاور بنیادی ڈھانچے سمیت موبائل نیٹ ورک کی توسیع ناگزیر ہے۔
جناب ارون کمار ڈی ڈی جی اور جناب وجے پرکاش ڈائریکٹر دلی ایل ایس اے نے بھی ویبنار سے خطاب کیا۔ انہوں نے کہا کہ کسی موبائل ٹاور سے نکلنے والی لہریں ،جو بیان کی گئی محفوظ حدوں سے نیچے ہوں اور جن کی سفارش عالمی صحت تنظیم نے کی ہے ، ان سے صحت پر کوئی برے اثرات مرتب ہونے کا کوئی سائنسی ثبوت نہیں ہے۔ بھارت کے ہائی کورٹو ں کے مختلف فیصلوں میں کہا گیا ہے کہ ایسا کوئی نتیجہ خیز ڈیٹا موجود نہیں ہے،جس سے موبائل ٹاور سے ہونے والے ارتعاش سے نقصان پہنچنے کا پتہ چلتا ہو۔
ڈاکٹروویک ٹنڈن ایسوسی ایٹ پروفیسر ایمس دلی نے موبائل ٹاوروں اور موبائل فون سے ہونے والے ارتعاش کے سبب صحت سے متعلق مختلف افواہوں کو دور کیا ۔ ڈاکٹر ٹنڈن نےصحت سے متعلق معاملات کے مختلف پہلوؤں کی نہایت آسان پیرائے میں وضاحت کی اور مختلف مطالعات کا ذکر کیا۔
دلی ایل ایس اے میں ابھی تک موبائل پر مبنی 46000 ٹرانسیور اسٹیشن ڈی ٹی ایس کی جانچ کی جاچکی ہے اور ان سبھی مقامات کو ڈی او ٹی ضابطوں کے مطابق ای ایم ایف پر کاربند پایا گیا۔
ٹاور ای ایم ایف ارتعاش سے متعلق جانکاری کے لئے ا س ویب سائٹ پر رابطہ قائم کیجئے :
http://tarangsanchar.gov.in/EMFportal.
وزارت خزانہ
پبلک ایشوز اور رائٹس ایشوز کے لئے فنڈ جمع کرنے کے معاملہ میں مالی سال 2020-21 میں بالترتیب 115 فیصد اور 15 فیصد کا اضافہ درج
مالی سال 2020-21 میں کارپوریٹ بونڈ مارکیٹ میں ایشوز کی تعداد میں 10 فیصد کا اضافہ ہوا
مالی سال 2020-21 میں میچول فنڈ اسکیموں میں منفرد سرمایہ کاروں کی تعداد میں بھی 10 فیصد کا اضافہ
نئی دہلی، 14 /اپریل 2021 ۔ مالی سال 2020-21 میں کووڈ-19 کی وبا کے سبب پیدا شدہ بے یقینی کی صورت حال کے باوجود پبلک ایشوز اور رائٹس ایشوز کے لئے فنڈ جمع کرنے کے معاملے میں مالی سال 2020-21، مالی سال 2019-20 سے بہتر رہا ہے۔ گزشتہ سال کے 21382.35 کروڑ روپئے اور 55669.79 کروڑ روپئے کے مقابلے میں مالی سال 2020-21 کے دوران پبلک ایشوز اور رائٹس ایشوز کے ذریعہ بالترتیب 46029.71 کروڑ روپئے اور 64058.61 کروڑ روپئے کا فنڈ جمع کیا گیا۔ یہ گزشتہ سال کے مقابلے میں مالی سال 2020-21 میں بالتریب 115 فیصد اور 15 فیصد کا اضافہ ہے۔
ٹیبل 1: پبلک ایشوز اور رائٹس ایشوز کے ذریعہ وسائل جمع کرنا

|
|
تفصیلات
|
|
2019-20
|
|
2020-21
|
|
تعداد
|
|
رقم
|
|
تعداد
|
|
رقم
|
|
1) پبلک ایشوز
|
|
62
|
|
21,382.35
|
|
56
|
|
46,029.71
|
|
جن میں سے
|
||
||
||
|
|
|
اے) آئی پی او
|
|
60
|
|
21,345.11
|
|
55
|
|
31,029.71
|
|
بی) ایف پی او
|
|
2
|
|
37.24
|
|
1
|
|
15,000.00
|
|
2) رائٹس ایشوز
|
|
17
|
|
55,669.79
|
|
21
|
|
64,058.61
|
|
کل 
|
|
79
|
|
77,052.14
|
|
77
|
|
1,10,088.32
کارپوریٹ بونڈ مارکیٹ
اسی طرح سے مالی سال 2020-21 میں کارپوریٹ بونڈس کے لئے تقریباً 2003 ایشوز کے لئے 782427.39 کروڑ روپئے کی رقم جمع کی گئی، جو مالی سال 2019-20 کے لئے 1821 ایشوز کے ذریعہ جمع کی گئی رقم  سے زیادہ ہے۔ اسی طرح مالی سال 2020-21 میں ایشوز کی تعداد میں 10 فیصد کا اضافہ ہوا اور گزشتہ مالی سال کے مقابلے میں 13.5 فیصد رقم کا اضافہ ہوا۔
میچول فنڈ
بھارتی سرمایہ بازار نے وبا کے بحران کا سامنا کرنے کے لئے کافی لچیلے پن کا مظاہرہ کیا ہے۔ میچول فنڈ صنعت کے بندوبست  کے تحت 31 مارچ 2020 سے 22.26 لاکھ کروڑ روپئے سے 41 فیصد کے اضافہ کے ساتھ 31 مارچ 2021 تک یہ رقم 31.43 لاکھ کروڑ روپئے ہوگئی ہے۔ میچول فنڈ اسکیموں میں منفرد قسم کے سرمایہ کاروں کی تعداد بھی 10 فیصد بڑھی ہے۔ یہ 31 مارچ 2020 کو 2.08 کروڑ سے بڑھ کر 31 مارچ 2021 کو 2.28 کروڑ روپئے تک پہنچ گئی ہے۔ چھوٹے شہروں میں ایم ایف صنعت کی توسیع کے ساتھ، چوٹی کے 30 شہروں میں اے یو ایم 54 فیصد کے اضافہ کے ساتھ 31 مارچ 2020 کے 348167 کروڑ روپئے سے 31 مارچ 2021 کو 535373 کروڑ روپئے ہوگئی ہے۔ میچول فنڈ صنعت میں سرمایہ کار اپنے سرمایہ کاری مقاصد کے مطابق زمروں میں 1735 میچول فنڈ اسکیموں میں سے کسی میں بھی سرمایہ کاری کا انتخاب کرسکتے ہیں۔
وزارت اطلاعات ونشریات
مرکزی وزیر پرکاش جاوڈیکر کل ملک کے تمام کمیونٹی ریڈیوز سے بات کریں گے
ایک منفرد آوٹ ریچ اقدام کے تحت مرکزی وزیر برائے اطلاعات و نشریات جناب پرکاش جاوڈیکر کل یعنی 22 مئی ، 2020 کو شام 7 بجے ملک میں کمیونٹی ریڈیو سے بات چیت کریں گے۔ اس بات چیت کو بیک وقت ملک کے تمام کمیونٹی ریڈیو اسٹیشنوں پر نشر کیا جائے گا۔
بات چیت کی نشریات دو حصوں۔ ایک ہندی اور ایک انگریزی میں کی جائے گی۔ سامعین اس بات چیت کو ایف ایم گولڈ  پر شام 7:30 بجے ہندی اور انگریزی میں 9 بج کر 10 منٹ پر سن سکتے ہیں۔
یہ قدم ایسے وقت میں اٹھایا جا رہا ہے جب حکومت کووڈ سے متعلق کمیونکیشن کے لئے ملک کے تمام طبقوں تک پہنچنے کے لئے پوری کوشش کر رہی ہے۔ ملک میں تقریبا 290 کمیونٹی ریڈیو اسٹیشن ہیں اور یہ مل کر زمینی سطح پر آبادی تک پہنچنے کے لئے ایک وسیع پلیٹ فارم مہیا کرتے ہیں۔ اس گفتگو کا مقصد ہندوستان کے دور دراز کونوں میں آباد لوگوں تک پہنچنے کے لئے ان کی طاقت کا استعمال کرنا ہے۔
یہ پہلا موقع ہے جب وزیرموصوف تمام کمیونٹی ریڈیو اسٹیشنوں کے سامعین کو بیک وقت خطاب کریں گے۔ گفتگو کے دوران وزیر کمیونٹی ریڈیو اسٹیشنوں کے سوالات کے جوابات بھی دیں گے۔
وزارت دفاع
ہندوستانی فضائیہ میں انڈیجینس ایئر بورن ریسکیو پوڈ آئسولیٹیڈ ٹرانسپورٹیشن  شامل کیا گیا
نئی دہلی، 8 جون 2020، ہندوستانی فضائیہ نے ایئر بورن ریسیو پوڈ فار آئیسولیٹیڈ ٹرانسپورٹیشن  ڈیزائن کیا، تیار کیا اور اسے فضائیہ میں شامل کیا ۔ اس پوڈ کو اونچے مقامات الگ تھلگ مقامات اور دور دراز کے مقامات سے کووڈ۔ 19 سمیت متعدی امراض کے مریضوں کو نکالنے کے لئے استعمال کیاجائے گا۔
کووڈ، 19 کو عالمی وبا قرار دیئے جانے کو وقت سے ہی ہندوستانی فضائیہ فضائی راستے سے مریضوں کو نکالنے کے ایسے نظام کی ضرورت محسوس کررہی تھی جس میں ہوائی سفر کے دوران کووڈ۔ 19 کے مریض سے بیماری کے پھیلنے کو روکنے کی سہولت ہو۔ اس کا پہلا نمونہ 3 بی آر ڈی اے ایف میں تیار کیا گیا اور اس میں مختلف تبدیلیاں کی گئیں۔وزیراعظم کی ‘آتم نربھر بھارت’ کی اپیل کی حمایت میں اس پوڈ کو تیار کرنے کےلئے صرف ہندوستانی ساز و سامان ہی استعمال کیا گیا۔ ملک میں ڈیزائن کیا گیا یہ نظام محض 60 ہزار روپے کی لاگت میں تیار ہوا ہے جو کہ 60 لاکھ روپے کی لاگت کے درآمد کئے جانے والے نظام کے مقابلے میں بہت کم ہے۔
اس نظام کو تصدیق شدہ فضائی میٹیریل سے ایک ہلکے آئسولیشن سٹم کے طور پر تیار کیا گیا ہے۔یہ مریضوں کے لئے زیادہ وزیبلٹی کے واسطے ایک شفاف اور پائیدار کاسٹ پرس پیکس سے تیار کیا گیا جو کہ موجودہ ماڈلوں سے زیادہ بڑا اونچےاورچوڑا ہے۔ آئسولیشن سسٹم میں مریض کے لئے موافق ہوا کی تبدیلی اور طبی نگرانی کے آالات اور موجود ہیں اور یہ ہوا دار ہیں۔ اس کے علاوہ یہ فضائی عملے ، زمینی عملے اور مریض کی منتقلی کے کام میں لگے ہوئے ہیلتھ کیئر ورکرس کو انفیکشن کے خطرے سے بچانے کے لئے آئسولیشن چمبر میں تسلسل کے ساتھ ایک اونچامنفی دباؤ پیدا کرتا ہے۔ اے آر پی آئی ٹی ہائی ایفی شیئنسی پارٹیکولیٹ ایئر  ایچ ۔ 13 کلاس فلٹرس استعمال کرتا ہے اور ٹرانسپورٹ وینٹی لیٹر کا استعمال کرتے ہوئے انویسیو وینٹی لیشن کو سپورٹ کرتا ہے۔ڈیزائن کی ضرورتیں صحت اور اور خاندانی بہبود کی وزارت ، این ااے بوی ایچ اور سینٹر فار ڈیزیز کنٹرل  امریکہ کے ذریعہ جاری کئے گئے رہنما خطوط پر مبنی ہیں۔ اب تک ہندوستانی فضائیہ میں کل 7 اے آر پی آئی ٹی شامل کئے گئے ہیں۔
۔۔۔۔۔۔۔۔۔۔۔
م ن۔ ا گ۔ن ا۔
U-3141
(Visitor Counter : 169
صدر جمہوریہ کا سکریٹریٹ
راشٹرپتی بھون عوام کے دیکھنے کے لیے یکم جون سے ہفتے میں چھ دن کھلا رہے گا
راشٹرپتی بھون عوام کے دیکھنے کے لیے یکم جون 2023 سے ہفتے میں چھ دن کھلا رہے گا۔ راشٹرپتی بھون کا دورہ منگل سے اتوار  0930 بجے سے 1630 بجے کے درمیان سات ٹائم سلاٹ میں کیا جاسکے گا۔ راشٹرپتی بھون میوزیم کمپلیکس بھی وزیٹرز کے لیے منگل سے اتوار تک  کھلا رہے گا۔
لوگ ہفتہ کے روز راشٹرپتی بھون کے فورکورٹ میں 0800 بجے سے 0900 بجے تک چینج آف گارڈ تقریب کا مشاہدہ بھی کرسکیں گے۔ گزیٹیڈ تعطیل ہونے یا راشٹرپتی بھون کی طرف سے اس طرح کی باضابطہ اطلاع دیئے کی صورت میں ہفتے کے روز یہ تقریب نہیں ہوگی۔
وزیٹرز ویب سائٹ http://rashtrapatisachivalaya.gov.in/rbtour. پر اپنے سلاٹ آن لائن بک کر سکتے ہیں۔
۔۔۔۔۔۔۔۔۔۔۔
ش ح۔ ا گ۔ ن ا۔
U- 5200
(Visitor Counter : 60
ا قتصادی امور کی کابینہ کمیٹی
کابینہ نے 19-2018 کے لیے خام پٹسن کی کم سے کم امدادی قیمت کو منظوری دی
نئی دہلی۔25اپریل؛ وزیراعظم نریندر مودی کی قیادت میں اقتصادی امور سے متعلق کابینہ کمیٹی نے 19-2018 کے لیے خام پٹسن کی کم سے کم امدادی قیمت  میں اضافے کو منظوری دی۔
سال 19-2018 کے لیے خام پٹسن کا معقول اوسط معیار  کی کم سے کم امدادی قیمت میں اضافہ کرکے اسے 3700 روپے فی کوئنٹل کردیا گیا ہے جبکہ یہ 18-2017 میں 350 روپے فی کوئنٹل تھی۔
یہ اضافہ شدہ کم سے امدادی قیمت زرعی لاگت اور قیمت سے متعلق کمیشن  کی سفارشات کی بنیاد پر کیا گیا ہے، جس نے کم سے کم امدادی قیمت کی سفارش کرتے ہوئے پیداوار کی لاگت مجموعی مانگ اور سپلائی اور گھریلو اور بین الاقوامی قیمتوں، فصلوں کے درمیان قیمتوں کے فرق زرعی اور غیر زرعی شعبوں کے درمیان تجارت کی شرطوں اور باقی معیشت پر ایم ایس پی کے ممکنہ اثرات کو مدنظر رکھا ہے۔
بھارت کی پٹسن کارپوریشن، پٹسن پیداکرنے والی ریاستوں میں کم سے کم امدادی قیمتوں پر قیمتوں میں مدد دینے کا کام شروع کرنے کے لیے ایک مرکزی ایجنسی کے طور پر کام کرتی رہے گی۔
U – 2264
(Visitor Counter : 47
ارضیاتی سائنس کی وزارت
مانسون کی شمالی حدود کاندلہ، احمد آباد، اندور، رائے سین، کھجوراہو، فتح پور بہرائچ سے ہو کر گزر رہی ہیں
مغربی گھاٹ کے ساتھ ساتھ دور دور تک بارش ہو سکتی ہے
شمال مشرق، مشرق اور قرب و جوار کے وسطی بھارت میں آئندہ 5دنوں کے دوران دور دور تک بارش ہوگی، کہیں کہیں زیادہ سے لے کر بہت زیادہ بارش ہو سکتی ہے
شدید گرمی کی لہر اور شدید ترین گرمی کی لہر جیسے موسمیاتی حالات راجستھان میں بنے ہوئے ہیں اور مشرقی راجستھان اور پنجاب میں آئندہ 2-3دنوں کے اندر ایسا ہی موسم رہے گا
نئی دہلی، 17جون، 2020،بھارتی محکمہ موسمیات ، نئی دلی کے تحت قومی موسمیاتی پیشین گوئی مرکز، ؍ علاقائی موسمیاتی مرکز کے مطابق :
مانسون کی شمالی حدود ، مانسون کی شمالی حدود کاندھلہ، احمد آباد، اندور، رائے سین، کھجوراہو، فتح پور بہرائچ سے ہو کر گزر رہی ہیں
ایک گردابی صورت مشرقی اترپردیش اور ہمسائیگی میں بن رہی ہے اور اس کا پھیلاؤ سطح سمندر سے اوسطاً 3.6کلو میٹر بلندی پر واقع ہے۔
اوسطاً سطح سمندر سے بلند سطحوں پر یہ صورتحال پاکستان سے لے کر بنگلہ دیش کے درمیان موجود ہے اور یہ سطح سمندر سے اوسطاً 0.9کلومیٹر بلند ہے۔
شمالی کونکن اور ہمسائیگی میں گردابی صورتحال سطح سمندر سے اوسطا 3.1 اور 7.6کلو میٹر بلندی پر بنی ہوئی ہے۔
سطح سمندر سے 3.1کلو میٹر شیئرزون کے تحت جھارکھنڈ سے یہ گرداب کونکن کے خطے تک موجود ہے۔
مذکورہ نظام کے زیراثر:
دور دور تک بارش، مغربی گھاٹ کے علاقے میں جگہ جگہ پر بارش ہوگی اور کہیں کہیں بہت زیادہ بارش ہو سکتی ہے۔ 17سے 21جون کے دوران ساحلی کرناٹک میں شدید بارش ہوگی۔ کونکن اور گوا میں 17اور 18جون کو، نیز ساحلی کرناٹک میں 18سے 20جون کے دوران اور کونکن اور میں 19سے21 جون کے دوران دور دور تک بارش ہوگی اور اکثر مقامات پر بہت زیادہ بارش ہو سکتی ہے۔
شمال مشرق، مشرق اور قرب وجوار کے وسطی بھارت میں آئندہ 5دنوں کے دوران دور دور تک بارش ہوگی اور جگہ جگہ بہت زیادہ بارش ہوگی۔
19سے21جون کے دوران مغربی ہمالیائی خطے اور شمال مغربی بھارت میں دور دور تک زبردست بارش ہوگی۔ جگہ جگہ گرج کے ساتھ بارش ہوگی، بجلی چمکے گی اور تیز ہوائیں چلیں گی۔
مغربی راجستھان میں شدید گرمی کی لہر جاری ہے اور یہ لہر مشرقی راجستھان اور پنجاب میں آئندہ 2-3دنوں کے دوران بنی رہے گی۔
www.imd.gov.in
م ن۔ک ا۔
U- 3326
(Visitor Counter : 135
شہری ہوابازی کی وزارت
شہری ہوابازی کی وزارت کی مشاورتی کمیٹی نے ’ڈجی یاترا‘ پروجیکٹ پر تبادلہ خیالات کیے
شہری ہوابازی کی وزارت کی مشاورتی کمیٹی کی میٹنگ آج نئی دہلی میں منعقد ہوئی۔ اس میٹنگ کا موضوع ’ڈجی یاترا‘ تھا۔ پارلیمنٹ کے معزز اراکین، جو کمیٹی کے اراکین بھی ہیں، نے اس میٹنگ میں حصہ لیا اور اس پروجیکٹ کے بارے میں مختلف بیش قیمتی مشورے پیش کیے۔
’ڈجی یاترا‘ کے پس منظر کے بارے میں بتاتے ہوئے، شہری ہوابازی کے مرکزی وزیر جناب جیوتی رادتیہ سندھیا نے کہا کہ یہ پروجیکٹ چہرے کی شناخت سے متعلق تکنالوجی  کی بنیاد پر، مسافرین کی بلارابطہ ، بلا رکاوٹ نقل و حرکت کو یقینی بنانے کے تصور کو ذہن میں رکھ کر تیار کیا گیا ہے۔یہ پروجیکٹ بنیادی طور پر یہ خیال پیش کرتا ہے کہ کوئی بھی مسافر ہوائی اڈے پر، چہرے کی شناخت کی حامل تکنالوجی ، جو کہ بورڈنگ پاس سے مربوط ہوگی، کااستعمال کرتے ہوئے، بغیر کاغذ اور بغیر رابطے میں آئے نقل و حرکت کے ذریعہ مختلف چیک پوائنٹس سے گزر سکے۔ انہوں نے کہا کہ اس نظام میں رازداری سے متعلق مسائل کو بھی حل کیا گیا ہے۔ یہ نظام لامرکزی موبائل پرس پر مبنی شناخت سے متعلق انتظام کاری پلیٹ فارم فراہم کرتا ہے جو کہ واجبی لاگت کا حامل ہونے کے ساتھ ساتھ ڈجی یاتر کے نفاذ میں رازداری/ ڈاٹا کے تحفظ سے متعلق مسائل بھی حل کرتا ہے۔ نظرثانی شدہ ڈجی یاترا رہنما خطوط کی منظوری کے بعد 18 اپریل 2022 کو ڈی جی سی اے کے ذریعہ ایک اے آئی سی  شائع کیا گیا۔
ڈجی یاترا فاؤنڈیشن  کو کمپنیز ایکٹ 2013 کی دفعہ 8 کے تحت 2019 میں ایک مشترکہ کاروباری کمپنی کے طور پر قائم کیا گیا تھا، جس کے حصہ داروں میں اے اے آئی  اور بی آئی اے ایل، ڈی آئی اے ایل، جی ایچ آئی اے ایل، ایم آئی اے ایل اور سی آئی اے ایل شامل ہیں۔ کمپنی کے بقیہ 74 فیصد حصص ان پانچ حصہ دار وں کے درمیان مساوی طور پر منقسم ہیں۔ اس فاؤنڈیشن کی تشکیل ڈجی یاترا مرکزی ایکو نظام  قائم کرنے کے مقصد سے عمل میں آئی۔ ڈجی یاترا فاؤنڈیشن مکمل بھارت کی انجمن ہوگی اور یہ مسافر آئی ڈی ویلیڈیشن ضابطہ کی نگراں انجمن بھی ہوگی۔ یہ بھارت میں ہوابازی شعبہ کے حصہ داروں کے درمیان اتفاق رائے بھی پیدا کرے گی۔ یہ مقامی ہوائی اڈا نظام کے لیے ضوابط اور رہنما خطوط کے لیے معیار کی وضاحت بھی کرے گی۔ یہ مشترکہ کاروباری کمپنی مقامی ہوائی اڈا بایومیٹرک بورڈنگ نظام  کے لیے ڈجی یاترا رہنما خطوط کے ذریعہ وضاحت کردہ مختلف ضوابط اور رہنما خطوط  کے باقاعدہ آڈٹ کا اہتمام بھی کرے گی۔
پہلے مرحلے کے تحت، ڈجی یاترا کو ماہ اگست 2022 میں 2 ہوائی اڈوں یعنی وارانسی بنگلورومیں شروع کرنے ، اور آئندہ برس ماہ مارچ میں پانچ ہوائی اڈوں یعنی پونے، وجئے واڑہ، کولکاتا، دہلی اور حیدرآباد میں شروع کرنے کی تجویز ہے۔اے اے آئی ان کے ہوائی اڈوں کی شناخت کرے گی جہاں مرحلہ وار انداز میں ڈجی یاترو کو نافذ کیا جائے گا۔